PyeongChangi taliolümpiamängude lõputseremoonial kandis Eesti lippu riigile 100. sünnipäevaks parima sportliku kingituse teinud kiiruisutaja Saskia Alusalu, kes hoidis trikoloori ka pidulikul avaüritusel.
Esmakordselt Eesti olümpiakoondiste ajaloos kandis ava- ja lõputseremoonial Eesti lippu sama sportlane.
Järgneb Google reklaam. Uute uudiste toimetus ei vastuta Google algoritmide poolt personaalselt teile suunatud reklaamide sisu eest. Soovitame usaldada ainult tuntud ja usaldusväärseid kaubamärke.
Saskia Alusalu tegi PyeongChangil eestlaste parima tulemuse, saades kiiruisutamises ühisstardist sõidus neljanda koha. Finaalis oli tema taktikaks kohe ette minna ja kuna konkurendid järele ei tulnud, noppis neiu lausa kolm vahefinišivõitu, mis garanteeris neljanda koha, vahendab ERR.
“Mul on hea meel, et ma Eestit alt ei vedanud ja sain hakkama,” märkis Saskia. Kaunis eestlanna pälvis juba avatseremoonial meedia, külaliste ja spordimaailma tähelepanu.